text: [{"text_idx": "#000000", "text": "Heimi\u00f0A\u0301\u00f0renn og aftana\u0301DIYTi\u0301tt heimLi\u0301vssti\u0301lurSpyr serfr\u00f8\u00f0ingarnarHeilsaPengapungurinUppskriftirD\u00f8gur\u00f0arDessertirHeilsugott"}, {"text_idx": "#000001", "text": "Ger heimi\u00f0 kla\u0301rt til va\u0301ri\u00f0 \u2013 a\u0301tta einf\u00f8ld hugskot"}, {"text_idx": "#000002", "text": "I\u0301 hesum blogginum finnur tu\u0301 i\u0301bla\u0301stur til hvussu tu\u0301 l\u00e6ttliga f\u00e6rt heimi\u00f0 kla\u0301rt til ljo\u0301sari ti\u0301\u00f0ir."}, {"text_idx": "#000003", "text": "Ho\u0301ast tu\u0301 st\u00f8var av, av og a\u0301, so eru ta\u00f0 onkunti\u0301\u00f0 ting i\u00f0 okkum ikki da\u0301mar, sum bli\u0301va vi\u00f0 at standa a\u0301 hillunum. Organisera hillina vi\u00f0 at blaka ta\u00f0 u\u0301t, i\u00f0 tu\u0301 ikki ynskir longur. Sel ta\u00f0 ella gev ta\u00f0 burtur til ein ny\u0301ggjan eigara."}, {"text_idx": "#000004", "text": "Tak alt av hillini, og byrja a\u0301 ny\u0301ggjum, set upp \u00f8\u00f0rvi\u0301si enn tu\u0301 plagar. Hetta hja\u0301lpur t\u00e6r eisini at fa\u0301a ti\u0301n perso\u0301nliga sti\u0301l fram og fri\u0301skar ru\u0301mi\u00f0."}, {"text_idx": "#000005", "text": "2. Vaska vindeyguni og gardinurnar"}, {"text_idx": "#000006", "text": "Fyri at fa\u0301a no\u0301gv ljo\u0301s inn i\u0301 heimi\u00f0 er ta\u00f0 ty\u0301dningarmiki\u00f0 vi\u00f0 reinum vindeygum. To\u0301 hava gardinurnar eisini t\u00f8rv a\u0301 at vera reinsa\u00f0ar og hongdar u\u0301t i\u0301 fri\u0301ska luft av og a\u0301, b\u00e6\u00f0i ti\u0301 t\u00e6r samla st\u00f8v og skitt."}, {"text_idx": "#000007", "text": "Man hevur kanska hug at ste\u00f0ga upp vi\u00f0 ruddingini i\u0301 k\u00f8kinum ta\u0301 man hevur rudda\u00f0 k\u00f8liska\u0301pi\u00f0. Men royn og far eftir ska\u0301punum eisini! Eru ting, i\u00f0 hava forsty\u0301ra\u00f0 teg i\u0301 longri ti\u0301 vi\u00f0vi\u0301kjandi organisering av ymiskum, so keyp kassar ella kurvar har tu\u0301 f\u00e6r organisera\u00f0 og m\u00f8guliga skriva lepar a\u0301 hvat skal hvar."}, {"text_idx": "#000008", "text": "4. Vaska ti\u0301ni balliteppi og pu\u0301tu va\u0301r"}, {"text_idx": "#000009", "text": "Balliteppi og pu\u0301tur eru go\u0301\u00f0ar at hava gj\u00f8gnum heysti\u00f0 og veturin, men samla no\u0301gv st\u00f8v og kunnu onkunti\u0301\u00f0 byrja at lukta. Ti\u0301 er eitt gott hugskot at vaska tey, ella hanga tey u\u0301t i\u0301 nakrar ti\u0301mar, so ta\u00f0 b\u00e6\u00f0i luktar og f\u00f8list fri\u0301skari."}, {"text_idx": "#000010", "text": "Go\u0301lvteppi eru sera go\u0301\u00f0 at hava i\u0301 heiminum, ti\u0301 ta\u00f0 b\u00e6\u00f0i skapar hugna og sti\u0301l. To\u0301 samlast sera no\u0301gv st\u00f8v a\u0301 og undir teimum. Banka alt st\u00f8v av go\u0301lvteppunum og hong tey u\u0301t i\u0301 fri\u0301sku luftina. Vaska si\u0301\u00f0ani go\u0301lvi\u00f0 v\u00e6l, har teppi plagar at liggja."}, {"text_idx": "#000011", "text": "6. Lufta alt hu\u0301si\u00f0 u\u0301t og keyp diffusara"}, {"text_idx": "#000012", "text": "Hetta er gott at gera me\u00f0an tu\u0301 vaskar og organiserar hu\u0301si\u00f0... Vit eru so heldig i\u0301 F\u00f8royum at hava so reina luft. Lat vindeyguni upp so tu\u0301 f\u00e6r ta\u00f0 go\u0301\u00f0u f\u00f8roysku luftina inn, og finn t\u00e6r si\u0301\u00f0ani diffusarar ella stearinljo\u0301s vi\u00f0 luktilsi, i\u00f0 hja\u0301lpa vi\u00f0 at vi\u00f0li\u0301khalda ein go\u0301\u00f0an lukt heima."}, {"text_idx": "#000013", "text": "7. Bru\u0301ka va\u0301r- og summar tilfar i\u0301 heimi"}, {"text_idx": "#000014", "text": "Finn ti\u0301nir yndis va\u0301r og summar litir og keyp dekorativ ting, i\u00f0 hja\u0301lpa vi\u00f0 at fri\u0301ska ti\u0301tt heimi. Millum anna\u00f0 pu\u0301tur, vasar og anna\u00f0. Hugsa eisini her um tilfari ta\u00f0 er gj\u00f8rt u\u0301r. Til d\u00f8mis er linen, h\u00f8r, glas, leir osfr. Tilfar i\u00f0 beinanvegin geva okkum kensluna av ljo\u0301sari og summarsligum ti\u0301\u00f0um."}, {"text_idx": "#000015", "text": "8. Keyp ny\u0301ggjar plantur ella ny\u0301ggjan urtapottaskjulara"}, {"text_idx": "#000016", "text": "Ta\u0301 tu\u0301 nu\u0301 hevur rudda\u00f0 vaska\u00f0 og organisera... So er ti\u0301\u00f0 til at hyggja eftir ti\u0301num plantum. Eru onkrar i\u00f0 skulu plantast um i\u0301 ny\u0301ggjan urtapott? Ella manglar tu\u0301 eina flotta plantu til okkurt ru\u0301m? Minst til... Plantur hja\u0301lpa til vi\u00f0 at reinsa luftina i\u0301 heiminum og fa\u0301a okkum at tri\u0301vast betur inni."}, {"text_idx": "#000017", "text": "Eg eri 28 a\u0301ra gomul og bu\u0301sitandi i\u0301 To\u0301rshavn. Eg eri u\u0301tbu\u0301gvin Innandura arkitekt u\u0301r Manchester School of art, og starvist vi\u00f0 ymiskum uppga\u0301vum fra\u0301 at gera go\u0301lvplan til innr\u00e6ttan av handli, heimi og \u00f8\u00f0rum u\u0301tstillingum, eins og grafiskar uppga\u0301vur.Instagram: gudridigongd"}]